*APSTIPRINĀTS:*

*ar iepirkuma komisijas 2019.gada 29.jūlija*

*sēdes protokolu Nr.10*

**VAS “Latvijas dzelzceļš”**

**Atklātā konkursa**

**„****Rīgas dzelzceļa mezgla posma Sarkandaugava – Mangaļi – Ziemeļblāzma modernizācija: būvniecība”**

**(iepirkuma identifikācijas Nr.** **LDZ 2019/5-IB/6.2.1.2/16/I/001/01-04)**

**SKAIDROJUMS Nr.7**

|  |  |  |
| --- | --- | --- |
| Nr.p.k. | *Jautājumi* | *Atbildes* |
| **1.** | Pasūtītāja prasību 4. sējuma “ELEKTROAPGĀDE” 2. punkta, 11. rindkopā ir minēts, ka “Mangaļu stacijas pārbūves gaitā nodrošināt pārmiju pāreju 1-3 elektrificēšanu. Pārbūvējot esošo elektrificēto pārmiju pāreju 1-3, nomainīt tuvumā esošos balstus Nr.57, 58 ar stingrām šķērssijām pret jauniem metāla balstiem ar stingrām šķērssijām. Sakarā ar ceļa izmaiņām un jaunā ceļa elektrificēšanu, vietās, kur nepieciešams, no balsta Nr.73 līdz balstam Nr.57 nomainīt esošos balstus pret jauniem metāla balstiem ar konsolēm. Nomainīt esošos balstus Nr.58A, 61, 63, 65, 67, 69, 71, 73 pret jauniem metāla balstiem ar konsolēm. Enkura balstus aprīkot ar jaunām kompensācijas iekārtām. Visiem palikušajiem (no balsta Nr.73 līdz balstam Nr.57) betona balstiem nomainīt vecās konsoles pret jaunām.”.  Pasūtītājs 2019.gada 10.jūlija Skaidrojumu Nr.3, atbildē Nr.8 norāda, ka “*Mangaļu stacijas betona balstiem no balstiem Nr.5,6 līdz balstiem Nr.57,58 jānomaina vecās konsoles pret jaunām*”. **Lūdzam apstiprināt nepieciešamību** visiem stacijā Mangaļi (posmā no balsta Nr.73 līdz balstam Nr.5 un 6) palikušajiem betona balstiem mainīt kontakttīklu vecās konsoles pret jaunām izolēto cauruļu konsolēm no alumīnija sakausējuma. | Papildus skaidrojam 2019.gada 10.jūlija Skaidrojuma Nr.3 atbildi Nr.8: “Uzņēmējam sliežu ceļa pārbūves/izbūves zonā no stacijas Ziemeļblāzma betona balstiem Nr.5,6 līdz stacijas Mangaļi betona balstiem Nr.57,58, kuri nav jānomaina no betona balstiem uz jauniem metāla balstiem, jānomaina vecās konsoles pret jaunām.”.  Uzņēmējam sliežu ceļa pārbūves/izbūves zonā no stacijas Mangaļi betona balstiem Nr.57,58 līdz stacijas Ziemeļblāzma betona balstam Nr.19, kuri nav jānomaina no betona balstiem uz jauniem metāla balstiem, jānomaina kontakttīklu vecās konsoles pret jaunām izolēto cauruļu konsolēm no alumīnija sakausējuma. |
| **2.** | Pasūtītāja prasību 4. sējuma “ELEKTROAPGĀDE” 2. punkta, 1. rindkopā ir minēts, ka “Projektējot un veicot dzelzceļa tīkla elektrificēšanu ar 3,3 kV līdzstrāvu posmā Mangaļi – Ziemeļblāzma un kontakttīkla pārbūvi stacijā Mangaļi un Ziemeļblāzmas parkā, nepieciešams izpildīt sekojošos tehniskos noteikumus:” , bet 30. rindkopā ir minēts, ka “Nodrošināt stacijas Mangaļi, Ziemeļblāzmas un Sarkandaugavas parku kontakttīkla balstu jaunu numerāciju.”  **Lūdzam apstiprināt nepieciešamību** nodrošināt Sarkandaugavas parku kontakttīkla balstu jaunu numerāciju. | Sakarā ar kontakttīkla izbūvi/ pārbūvi Uzņēmējam jānodrošina kontakttīkla balstu jauna secīga numerācija stacijā Mangaļi, posmā Mangaļi – Ziemeļblāzma un stacijā Ziemeļblāzma. |
| **3.** | Pasūtītāja prasību 4. sējuma “ELEKTROAPGĀDE” 2. punkta 10. rindkopā ir teikts: “mainīt kontaktvadus un nesošās troses galvenajos sliežu ceļos posmā Mangaļi - Ziemeļblāzma, stacijā Mangaļi un parkā Ziemeļblāzma, kur ir nepieciešama kontakttīkla rekonstrukcija...”. Paskaidrojuma vēstulē Nr. 3, atbildē Nr. 2, bija rakstīts, ka “Lai pārnestu kontakttīkla vadus un nesošo trosi uz jaunajiem balstiem, ir jāizmanto jaunas strāvvadošās stīgas un stiprinājuma elementi, saglabājot tikai esošo kontaktvadu un nesošo trosi. **Ja to paredz tehnoloģija, Izpildītājam ir būvprojektā jānosaka vietas, kurās ir jāmaina kontakttīkla vadi un nesošā trose".**   1. Lūdzu, konkrēti paskaidrojiet, vai esošajā piekartrosē (nesošajā trosē) un kontaktvados ir atļauts veidot savienojumus (ar savienojošajām skavām) ar jaunizveidotiem vadiem? 2. Lūdzu, konkrēti paskaidrojiet, vai tiek prasīts mainīt vadus visam nospriegošanas posmam? 3. Vai būvniekam ir jāmaina jaunās nesošās troses un piekartroses uz jaunām vienā nevis visās vietās; lūdzu, norādiet konkrētas vietas, kur tās jāmaina.   Atbildēm uz jautājumiem ir jābūt konkrētām, atbilde: “Tas tiks apsvērts projektēšanas posmā” nav pietiekama. | 1. Savienojumus (ar savienojošajām skavām) ar jaunizveidotiem vadiem esošajā piekartrosē (nesošajā trosē) un kontaktvados ir atļauts veidot tikai ārpus kontakttīkla izbūves/pārbūves zonas, lai nodrošinātu pārbūvējamo vadu savienojumu ar nepārbūvējamajiem vadiem. No stacijas Mangaļi balsta Nr.57, 58 līdz stacijas Ziemeļblāzma balstam Nr.19 nav atļauts veidot savienojumus. 2. Vadi jāmaina visiem nospriegošanas posmiem kontakttīkla izbūves/pārbūves zonā no stacijas Mangaļi balsta Nr.57, 58 līdz stacijas Ziemeļblāzma balstam Nr.19. 3. Uzņēmājam ir jāmaina nesošās troses un piekartroses uz jaunām zonā no stacijas Mangaļi balsta Nr.57,58 līdz stacijas Ziemeļblāzma balstam Nr.19. |
| **4.** | Pasūtītāja prasību 4. sējuma “ELEKTROAPGĀDE” 2. punkta 10. rindkopā ir teikts: “mainīt kontaktvadus un nesošās troses galvenajos sliežu ceļos posmā Mangaļi - Zemeļblāzma, stacijā Mangaļi un parkā Ziemeļblāzma, kur ir nepieciešama kontakttīkla rekonstrukcija...”. Lūdzu, paskaidrojiet, vai izpildītājam ir jābūvē jauns kontakttīkls otrajā ceļā, posmā Mangaļi - Ziemeļblāzma? | Uzņēmējam ir jāizprojektē un jāizbūvē kontakttīkls jaunajam otrajam galvenajam sliežu ceļam posmā Mangaļi – Ziemeļblāzma. Skat. Pasūtītāja prasību 1.sejuma 3.punkta 3.apakšunktu 5 apakšapakšpunktu, kā arī 1.sējuma 1.pielikuma 3.2.9. punktu un 4. sējuma 2.punkta 10.rindkopu. |
| **5.** | Prasību 4. sējumā “ELEKTROAPGĀDE” ir teikts, ka “Posmā Mangaļi - Ziemeļblāzma, ir jāveic esošās nesošo trošu sistēmas noņemšana”. Lūdzu, apstipriniet, vai esošais barošanas vads ir jādemontē, sākot no 61. masta Mangaļu stacijā līdz 7A mastam Ziemeļblāzmas stacijā, Papildus tam, lūdzu, apstipriniet, vai ir nepieciešams uzstādīt jaunu barošanas vadu? | Apstiprinām, ka esošais barošanas vads no stacijas Mangaļi balsta Nr. 61.līdz stacijas Ziemeļblāzma balstam Nr.7A ir jādemontē. Jauna barošanas vada uzstādīšana nav nepieciešama. |
| **6.** | Prasību 4. sējumā “ELEKTROAPGĀDE” ir teikts, ka “Posmā Mangaļi - Ziemeļblāzma, ir jāveic esošās nesošo trošu sistēmas noņemšana”. Lūdzu, paskaidrojiet, vai ir nepieciešams demontēt mastus, kas domāti tikai barošanas vadam? | Posmā Mangaļi - Ziemeļblāzma balstus, kas tiek izmantoti tikai esošajam barošanas vadam, ir jādemontē. |
| **7.** | Lūdzu, paskaidrojiet darba organizācijas principus. Būs atļauts pilnībā demontēt esošo kontakttīklu posmā Mangaļi - Ziemeļblāzma, un uzstādīt jaunu, vai arī būs nepieciešams rīkot rekonstrukcijas darbus tikai starp citiem darbiem un, nodrošinot līnijas funkcionēšanu. | Pirms būvdarbu uzsākšanas Uzņēmējam jāizstrādā DOP un DVP, atbilstoši Pasūtītāja prasību 1.sējuma 9. punktam, kas jāsaskaņo ar Inženieri un Pasūtītāju. Darbi jāveic, nepārtraucot pasažieru/kravu vilcienu kustību dzelzceļa posmā Mangaļi - Ziemeļblāzma būvdarbu laikā. |
| **8.** | Lūdzu, paskaidrojiet, kāds ir minimālais laiks starp reisiem, kas būs pieejams kontakttīkla uzstādīšanas darbiem. Lūdzu, paskaidrojiet arī, kurā diennakts laikā tas būs: pa dienu, nakti? | Skat. Pasūtītāja prasību 1.sējuma 9. punktu. |
| **9.** | Mangaļu stacijā, uz izturīgas konstrukcijas Nr. 57.-58. un arī uz 68. masta, kā arī posmā Mangaļi - Ziemeļblāzma un Ziemeļblāzmas stacijā uz rekonstruētajiem mastiem atrodas izlādnis. Lūdzu, paskaidrojiet, vai izlādņi ir jānomaina pret jauniem? | Apstiprinām, ka Mangaļu stacijā uz balstiem Nr. 57-58 un arī uz balsta Nr.68, kā arī posmā Mangaļi - Ziemeļblāzma un Ziemeļblāzmas stacijā uz pārbūvējamajiem balstiem esošie izlādņi jānomaina pret jauniem. |
| **10.** | Mangaļu stacijā uz 63. un 66. masta atrodas atdalītāji. Lūdzu, paskaidrojiet, vai tie ir jānomaina pret jauniem? Lūdzu, paskaidrojiet, vai atdalītājiem ir jābūt aprīkotiem ar motora piedziņu? Lūdzu, paskaidrojiet, vai atdalītājiem ir jābūt vadāmiem no vadības centra? | Uz izolēto salaidumu balstiem kontakttīkla izbūves/pārbūves zonā jāuzstāda jauni sekcijas atdalītāji ar motorpiedziņām, vadība un kontrole ir jānodrošina ar SCADA sistēmas palīdzību. |
| **11.** | Prasību 4. sējumā “ELEKTROAPGĀDE”, ir teikts, ka Ziemeļblāzmas stacijā “esošie balsti Nr. 1, 5, 6, 7, 11, 12, 13, 14, 15, 16 ,18, 19 ir jāmaina pret jauniem metāla balstiem ar kronšteiniem”. Ziemeļblāzmas stacijā arī ir balsti, kuri ir marķēti ar burtu "A". Piemēram, 13A, 14A. Lūdzu, paskaidrojiet, vai ir jāmaina masti, kuru numerācijā ir burts "A"? | Ziemeļblāzmas stacijā balstus ar A indeksu izmanto 10 kV līnijas piekarei, kura Uzņēmējam ir jādemontē un jāiegulda 10kV kabelis zemē. Saskaņā ar Pasūtītā prasību 4.sējuma 1.1.3. punktu Uzņēmējam ir jādemontē balstus ar A indeksu. |
| **12.** | 2.-4. punkts Mangaļu stacija. Vai mēs saprotam pareizi, ka 2.-4. punktā vairs nav jāveic nekādi darbi? | Pasūtītājam nav skaidrs jautājums. Lūdzam norādīt precīzu atsauci uz nolikuma vai to pielikumu precīziem punktiem.  Ja jautājums ir par stacijas Mangaļi pārmiju pāreju 2-4, tā nav jāelektrificē. |
| **13.** | Dzelzceļa posmā Mangaļi - Ziemeļblāzma, uz tilta pāri kanālam, mainīt esošo (neizmantoto) piekratroses pamatu un dzelzsbetona stabus (pret metāla), lai stiprinātu otra projektējamā elektrificētā dzelzceļa piekartrosi. Vai mēs saprotam pareizi, ka:   1. Jaunizveidotajā ceļā ir jābūt jauniem tērauda mastiem? 2. Esošajā elektrificētajā sliežu ceļā var atstāt veco mastu, taču tam jānomaina tikai kronšteini? | 1. Posmā Mangaļi-Ziemeļblāzma (kontakttīkla posms, kas šķērso tiltu) jānomaina nenoslogotie balsti uz metāla balstiem ar konsolēm un, ja nepieciešams, jāpastiprina to pamati . 2. Esošajā elektrificētajā sliežu ceļā (kontakttīkla posms, kas šķērso tiltu) Uzņēmējam jāuzstāda jaunas konsoles uz esošajiem betona balstiem. |
| **14.** | Pasūtītāja prasību 5. sējuma 4.1. punktā ir minēta prasība nodrošināt sistēmu ar 2-4 darba vietas operatora pultīm. Lūdzam precizēt operatoru darba vietu skaitu, kuras ir jāaprīko ar operatora pultīm un jāizbūvē attiecīgās komunikācijas? Katras darba vietas nodrošināšanas izmaksas ir jāiekļauj finanšu piedāvājumā. | Uzņēmējam jānodrošina trīs (3) operatoru darba vietas Mangaļu, Ziemeļblāzmas un Sarkandaugavas stacijās. |
| **15.** | Pasūtītāja prasību 5. sējuma 4.6 punktā ir minēta aizsardzības klase IP66 ārtelpu skaļruņiem, savukārt ārtelpu iekārtām nav definēta IP klase. Vai piedāvājums būs prasībām atbilstošs, ja tiks piedāvāta pārrunu iekārta ar aizsardzības klasi IP66, kas norāda iekārtas aizsardzības līmeni gan pret putekļiem, gan mitrumu? | Piedāvājums būs prasībām atbilstošs, ja tiks piedāvāta pārrunu iekārta ar aizsardzības klasi IP66. |
| **16.** | Vai Pasūtītājs pēc projekta izbūves apkaštacijas TP-1627 sadales ietaisēs nodrošinās dzesēšanas aprīkojumu? | Dzesēšanas aprīkojumu apkaštacijas TP-1627 sadales ietaisēs jānodrošina Uzņēmējam. |
| **17.** | Pasūtītāja prasību 3. sējums “Signalizācija”, 6. sadaļa “Darbu apjoms”, 123. punkts, kopā jāpiegādā trīs Pārbaudes iekārtu komplekti. Lūdzam precizēt, vai tas tiešām ir nepieciešams katram postenim vienas distances robežās. | Apstiprinām, ka saskaņā ar Pasūtītāja prasību 3. sējuma 6. sadaļas 123. punktu Uzņēmējam jāpiegādā trīs pārbaudes iekārtu komplekti, t.sk. aparatūras pārbaudes stendi. |
| **18.** | Pasūtītāja prasību 3. sējums “Signalizācija”, 4. sadaļa “Prasības”, 8.1. punkta, (a) apakšpunktā tiek prasīts temperatūras diapazons no -40 līdz +80 °C visām lauka iekārtām. Lūdzam norādīt tieši uz kurām lauka iekārtām attiecas šīs prasības augšējā temperatūras vērtība. | Pasūtītāja prasību 3. sējuma 4. sadaļa 8.1. punkta, (a) prasība attiecas uz visām 3.sējumā minētajām lauka iekārtām. |
| **19.** | Pasūtītāja prasību 3. sējums “Signalizācija”, 4. sadaļa “Prasības”, 8.4.1. punktā teikts, ka pārmiju elektropiedziņas vākiem jābūt karsti cinkotiem. Lūdzam precizēt šo prasību ņemot vērā to, ka vāku konstruktīvās īpatnības un ražotāja izgatavošanas tehnoloģija SP-6M tipa elektropiedziņām neparedz karsto cinkošanu. | Uzņēmējam jānodrošina virkne pretkorozijas risinājumu, tajā skaitā pārmiju pārvedu piedziņu vāku pretkorozijas uzklājums, kas garantētu rūsas pazīmju nerašanos 15 gadu laikā, veidojot to ar karstās cinkošanas paņēmienu, saskaņā ar ISO 1461 standartu. Detalizētākas prasības pārmiju pārvedu piedziņu vākiem skat. Pasūtītāja prasību 3.sējuma 4.sadaļas 8.4.1.punktā. |
| **20.** | Pasūtītāja prasību 3. sējums “Signalizācija”, 4. sadaļa “Prasības”, 8.1. punkta, (c) apakšpunktā tiek prasīta IP65 aizsardzības pakāpe visām lauka iekārtām. Lūdzam norādīt tieši uz kurām lauka iekārtām attiecas šī tik augsta aizsardzības pakāpe? | Pasūtītāja prasību 3. sējuma 4. sadaļas 8.1. punkta (c) apakšpunkts nosaka IP65 aizsardzības pakāpi visām lauka iekārtām. Savukārt Pasūtītāja prasību 3. sējuma 4. sadaļas 7.8.1. punkts nosaka IP54 aizsardzības pakāpi skapju un kastu durvīm. |
| **21.** | Pasūtītāja prasību 3. sējuma “Signalizācija”, 4. sadaļa “Prasības”, 6.9. punkta, F. apakšpunktā tiek prasīts, ka releju statīva augstumam jābūt 2840mm. Lūdzam precizēt, vai šis augstums ir standartizēts? | Pasūtītāja prasību 3.sējuma 4.sadaļa 6.9. punkta, F. apakšpunkta prasības attiecas tikai uz NMŠ (NMSh) tipa vai līdzīgo releju 15 plauktu sastatnēm. |
| **22.** | Pasūtītāja prasību 3.sējuma “Signalizācija”, 6.pielikuma punkts Nr. 34. “Telefonu uzstādīšana un ieslēgšana uz ieejas luksoforu releju skapja (telefonu skaits)  kopā 6.” un punkts Nr. 109. “Iecirknī Zemitāni-Vecāķi posmu telefonu sakaru organizēšana un pieslēgšanu saskaņa ar TEN(265.p.) (pie ieejas, garāmejas luksoforiem). (komplekts) kopā 3.” Jautājumi:   * Lūdzam apstiprināt, ka Pasūtītājs nodrošinās aktīvas tīkla iekārtas ar brīviem balss portiem telefonu pieslēgšanai LDZ telefonijas tīklam doto prasību izpildīšanai. * Lūdzam apstiprināt, ka doto telefonu uzstādīšana būs pieļaujama uz signalizācijas sistēmas lauka iekārtām, tas ir, luksofori un releju skapji. * Lūdzam apstiprināt, ka doto telefonu pieslēgšanai nepieciešamo vara kabeļus ir pieļaujams guldīt vienā tranšejā kopā ar SCB kabeļiem. | - Pasūtītājs nodrošinās aktīvas tīkla iekārtas ar brīviem balss portiem telefonu pieslēgšanai LDZ telefonijas tīklam;  - Saskaņā ar Pasūtītāja prasību 3.sējuma 6.sadaļas 34.punktu telefonus posma sakariem jāuzstāda uz ieejas luksoforu skapjiem;  - Saskaņā ar pasūtītāja prasību 5.sējuma 5.1.punkta 2.apakšpunktu un 5.3.punkta 1.apakšpunktu SCB un sakaru kabeļus jāliek kopīgā kabeļu kanalizācijā. |
| **23.** | Papildus skaidrojums (informācijas tulkojums latviešu valodā), lai nodrošinātu Valsts valodas likuma 8.panta pirmajā daļā noteikto. | Nolikuma 5.pielikuma “Pasūtītāja prasības” 3.sējuma “Signalizācijas sistēma” tulkojums latviešu valodā \* |

*\* - Pasūtītājs nodrošina informācijas (pielikums Skaidrojuma Nr.7 23.atbildei ) izsniegšanu ārējā datu nesējā (CD) tās pašas darba dienas laikā pēc ieinteresētā piegādātāja pieprasījuma (ja pieprasījums saņemts līdz plkst.15.00), ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa, nosūtot pieprasījumu Nolikuma 2.3.punktā minētajai kontaktpersonai. Saņemot informāciju ārējā datu nesējā (CD), ieinteresētais piegādātājs ar savu parakstu Pasūtītājam apliecina, ka ir informēts par to, ka Pasūtītāja prasības satur LDZ komercnoslēpumu atbilstoši Komerclikuma 19.pantam un iekļautā/pievienotā satura patvaļīga izpaušana, izplatīšana vai izmainīšana ir aizliegta un var tikt uzskatīta kā prettiesiska rīcība.*